title: Skravig boutin
text: Ar Skravig boutin a zo un evn-mor, Sterna hirundo an anv skiantel anezhañ.
  
  Doareoù pennañ 
  E-pad an hañv e vez du-pod beg e bigos hag e bavioù a zo ruz (teñvaloc'h e-pad ar goañv) e gabell du hag e dal gwenn, divaskell hirvoan en deus. Pa vezont o tiskuizhañ ne vez ket hiroc'h o lost forc'hek eget o divaskell. O c'hein a zo glasrous gant bevennoù a-raok an divaskell rousc'hris sklaer.
  
  Dont a reont eus aodoù atlantel Afrika betek Kab ar Spi Mat ha Madagaskar. Degouezhout a reont e-tro miz Ebrel-Mae ha mont a reont kuit e-tro miz Eost-Gwengolo. Hiniennoù a chom da c'hoañviñ e-kichen aodoù Europa.
  
  Boued 
  Debriñ a ra pesked bihan dre o zapout en ur splujañ en dour.
  
  Annez 
  
  Ar Skravig boutin a neizh a-hed an aod hag a-wezhioù a-hed ar stêrioù, an aberioù, al loc'hoù (lennoù bihan), al lennoù hag ar paludoù (lec'h ma'z eus lec'hid). Neizhañ a ra a-vandennadoù a-hed dour sioul war traezhegoù pe viliegoù; an neizhioù a vez stok-ha-stok, n'int nemet kiboù leuniet o foñs gant briñsennoù. Enno e vez dozvet 2 pe 3 vi arwer.
  
  Rummatadur 
  Diouzh an evnoniourien e vez renket ar Skravig boutin er c'herentiad Laridae (bremañ, hervez IOC 5.3. (2015)) pe e Sternidae.
  
  Liammoù diavaez
  
  Daveoù ha notennoù
  
  Evned Breizh
  Evned-mor
  Laridae